open-index/open-wikipedia-markdown huggingface dataset:
International Organization for Migration

**International Organization for Migration** (**IOM**) er ein internasjonal organisasjon som gjev råd og hjelp til styresmakter og migrantar, medrekna internasjonale og internt fordrivne flyktningar og arbeidsinnvandrarar.
Organisasjonen blei danna i 1951 for å bistå i omplasseringa av fordrivne menneske etter andre verdskrigen. 

Organisasjonen har sete i Genève i Sveits. I juni 2016 hadde han 166 medlemsland og  8 observatørar. I 2016 blei han tilknytt Dei sameinte nasjonane, men er ikkje eit SN-byrå. 

## Kjelder

**Denne artikkelen bygger på «[[:en:International Organization for Migration|International Organization for Migration]]» frå ,  den 13. november 2017.*  

## Bakgrunnsstoff

*
Linn Siri Jensen

**Linn Siri Jensen** () er ein norsk tidlegare handballspelar og seinare skuleleiar frå Bergen. Målvakta vann VM-bronse i 1986.

Jensen spelte ei tid på Fyllingen i heimbyen, før ho flytta til Oslo og melde seg inn i IL Vestar, eit lag ho vart seriemeister med i 1989.

Jensen fekk sin landslagsdebut 18 år gammal og var i fyrste halvdelen av 1980-åra mykje godt for fyrstemålvakt på landslaget å rekne. Ho var med då det norske kvinnelandslaget gjorde sitt gjennombrot i internasjonal handball og tok bronsemedalje i VM 1986 i Nederland, ein meisterskap der ho vart skadd og fekk lite speletid. Eitt år seinare spelte ho sin 121. og siste landskamp.

### Merittar
*VM 1986: Bronsemedalje etter 23–19 mot Aust-Tyskland
*Seriemeister: 1989 med Vestar

## Kjelder
*handball.no
Kjerstin Andersen

**Kjerstin Andersen** () er ein norsk tidlegare handballspelar frå Porsgrunn. Målvakta vann OL-sølv i 1988 og VM-bronse i 1986.

I yngre år spelte Andersen på Skiens Ballklubb. Etter ei tid melde ho overgang til Gjerpen IF, eit lag ho vart noregsmeister med i både 1985 og 1986.
 
Andersen debuterte på landslaget vinteren 1984. Då fyrstemålvakt Linn Siri Jensen vart skadd i opningskampen under Handball-VM 1986 stod Andersen fram med godt målvaktsspel og var ein viktig aktør då Noreg overraskande tok bronsemedaljen i meisterskapen i Nederland. To år seinare var ho sterkt delaktig då dei norske handballkvinnene vann sølv i Sommar-OL 1988 i Seoul. Andersen deltok også i VM 1990 då laget enda på sjetteplassen. Landslagstida hennar tok samstundes slutt etter 104 kampar.

### Merittar
*VM 1986: Bronsemedalje etter 23–19 mot Aust-Tyskland
*OL 1988: Sølvmedalje etter 20–23 mot Sør-Korea
*VM 1990: Nr 6 med Noreg
*Noregsmeister: 1985 og 1986 med Gjerpen IF 

## Kjelder
*handball.no
Hønefoss kyrkje

**Hønefoss kyrkje** er ei kyrkje på Sørsida i Hønefoss by i Ringerike kommune. Kyrkja vart vigsla 10. desember 2017.

Kyrkja erstattar ei tidlegare kyrkje som brann ned til grunnen 26. januar 2010.

## Bilete

Image:Hønefoss kirke interiør.jpg|Kyrkjesal og korparti
Image:Hønefoss kirke alter.jpg|Altar
Image:Hønefoss kirke døpefont.jpg|Døypefont
Image:Hønefoss kirke orgel.jpg|Orgel
Image:Hønefoss kirke prekestol.jpg|Preikestol/lesepult


## Fotnotar


## Bakgrunnsstoff
* 
* Hønefoss kyrkjelyd
* Byggeindustrien om Hønefoss kyrkje
NM i skiskyting 1998

**Noregsmeisterskapen i skiskyting 1998**, den 40. i rekka, vart avvikla på Dokka i Innlandet dagane 23.-29. mars 1998.

## Menn
### 20 km





### 10 km





### 12,5 km jaktstart





### 4 x 7,5 km stafett





## Kvinner
### 15 km





### 7,5 km





### 12,5 km jaktstart





### 3 x 7,5 km stafett





## Kjelder
**Sportsboken 98-99*. Chr. Schibsteds Forlag. 1998.
Regjeringa Hagerup II

**Regjeringa Hagerup II, Francis Hagerup si andre regjering**, var ei norsk regjering som sat frå 22. oktober 1903 til 11. mars 1905. Regjeringa var ein koalisjon mellom Samlingspartiet, Venstre (V) og Høgre (H).

To av medlemmane i regjeringa - Christian Michelsen og Jacob Marius Schøning - søkte avskjed 28. februar 1905, og dei øvrige dagen etter. Grunnen var intern usemje om statsministeren si forhandlingsline i unionspørsmålet.

## Kjelder


**Denne artikkelen bygger på «[[:nb:Francis Hagerups andre regjering|Francis Hagerups andre regjering]]» frå , den 13. november 2017, revisjon [https://no.wikipedia.org/w/index.php?title=Francis_Hagerups_andre_regjering&oldid=16376101 16376101]*
Alter Ego Music

**Alter Ego Music** er eit britisk plateselskap med adresse i Leamington Spa i England. Det konsentrerer seg særleg om trance og progressive house.

Selskapet har representert artistar som Tritonal, Aly & Fila, James Dymond, Dan Stone, DJ Feel, LTN og Juventa. 

## Kjelder

## Bakgrunnsstoff
*Offisiell nettstad
Regjeringa Hagerup I

**Regjeringa Hagerup I, Francis Hagerup si første regjering**, var ei norsk regjering som sat frå 14. oktober 1895 til 17. februar 1898. Regjeringa var ein koalisjon mellom Høgre (H), Moderate Venstre (MV) og Venstre (V).

## Kjelder


**Denne artikkelen bygger på «[[:nb:Francis Hagerups første regjering|Francis Hagerups første regjering]]» frå , den 14. november 2017, revisjon [https://no.wikipedia.org/w/index.php?title=Francis_Hagerups_f%C3%B8rste_regjering&oldid=16376231 16376231]*
Georg Stang

**Georg Stang** () var ein norsk offiser og politikar for Venstre. Han var forsvarsminister i Regjeringa Steen II frå 6. november 1900 til 21. april 1902 og i Regjeringa Blehr I frå 21. april 1902 til han fekk avskjed 9. juni 1903.
Hausten 1903 vart Stang utnemnd til oberst og kommandant på Oscarsborg festning.

Stang var son av Anna og Jacob Stang. Han er gravlagd på Vår Frelsers gravlund i Oslo.

## Kjelder
Charles Michel

**Charles Michel** () er ein belgisk politikar som var statsminister i Belgia frå 11. oktober 2014 til 27. oktober 2019. Sidan 1. desember 2019 har han vore president for Det europeiske råd. Før det var han leiar for *Mouvement Réformateur* («Reformrørsla»), som er eit fransk-språkleg liberalt/konservativt politisk parti. Partiet har sine røter i det opphavlege liberale partiet som vart splitta i 1970 ved at dei flamsk-språklege braut ut og skipa sitt eige parti.

## Kjelder

## Bakgrunnsstoff
Trillingbolle

**Trillingbolle** er eit drikkekar til øl med tre bollar skore ut av eitt stykke tre. Det er gjerne hol mellom bollane slik at ølet kan renna mellom dei. Det kan vera vanskeleg å drikka av trillingbollar utan å søla, og dei var brukt på 1700- og 1800-talet på bygdene i Noreg som «skjemtekar».  

Det er funne liknande bollar av keramikk i flere europeiske jernalderfunn, og det er mogleg at desse har hatt ein rituell funksjon.

## Sjå òg
*Tvillingbolle
*Klunkeflaske

## Kjelder

**Denne artikkelen bygger på «[[:nb:Trillingbolle|Trillingbolle]]» frå ,  den 14. november 2017.*  
 


## Litteratur
* Gjærder, Per (1975): *Norsk drikkekar av tre*. Bergen – Oslo – Tromsø.
* Østby, Jon Birger (1983): *Nomenklatur for drikkestell*, med tegninger av Torill Sand. Oslo.
Tvillingbolle

**Tvillingbolle** er eit drikkekar som består av to bollar som heng saman i sida. Tvillingbollar blei brukt på bygdene i Noreg på 1600-, 1700- og 1800-talet til å drikka øl av. Dei er utskorne av eitt stykke tre, og det er opning i veggen mellom dei to bollane slik at ølet kan renna fritt mellom dei. Desse tvillingbollane har truleg vore brukt som «skjemtekar».

Tvillingkar av denne typen har vore brukt i Europa frå førhistorisk tid. Det er mogleg at dei opphavleg har hatt ein rituell funksjon ved handlingar utført i samband med forbrødring og giftarmål. Det finst opplysinger om at ungarske tvillingkar frå seinare tid var bestemt for brud og brudgom. 

## Sjå òg
*Trillingbolle
*Klunkeflaske
*Ølfugl

## Kjelder

**Denne artikkelen bygger på «[[:nb:Tvillingbolle|Tvillingbolle]]» frå ,  den 14. november 2017.*  
 




## Litteratur
* Gjærder, Per (1975): *Norsk drikkekar av tre*. Bergen – Oslo – Tromsø
* Østby, Jon Birger (1983): *Nomenklatur for drikkestell*, med tegninger av Torill Sand. Oslo

## Bakgrunnsstoff
* Tvillingbolle på DigitaltMuseum
Ølfugl

**Ølfugl** er ei nemning for drikkekar eller auser av tre med fugleform. Dei har hank eller skaft forma som eit fuglehovud, og har gjerne ein stjert på motsett side. Dei fleste bevarte ølfuglar er frå 1700- og 1800-talet, og dei har vore brukt i bygdemiljø. Dei finst også som tvillingbollar der to parallelle fuglar heng saman, og dei har då gjerne eit hol imellom slik at ølet kan renna fritt mellom dei.

Nemninga knyter ølfuglane til øldrikking, men om enkelte er det opplyst at dei har også har vore brukt til mjølk. Ølfugler kunne brukast som sjølvstendige drikkekar, men mindre ølfuglar kunne også brukast som auser til å drikka av når ølet blei servert i store ølbollar. Ifølgje tradisjonen låg dei då gjerne og flaut i bollen når dei ikkje var i bruk.

Gås, and og pelikan er dei vanlegaste fugleformene som er brukte som førebilde for ølfuglar. Andre nemningar som har vore brukt på denne typen drikkekar er gjøytil, gås, høne, høneskål, kane, kani, kjenge, koks, mjokk-høne, orre, pelikan, skafse, øland, ølgås, ølhane, ølhøne, ølkjenge, ølkopp og ause. Nemninga «ølfugl» blir også brukt om slike kar med tut.

## Merknadar

## Kjelder

----
; Litteraturliste
* 
* 
* 

----
**Denne artikkelen bygger på «[[:nb:Ølfugl|Ølfugl]]» frå ,  den 14. november 2017.*  

## Bakgrunnsstoff
* Ølfuglar ved DigitaltMuseum
NM i skiskyting 1999

**Noregsmeisterskapen i skiskyting 1999**, den 41. i rekka, vart avvikla i Tana i Finnmark dagane 17. - 21. mars 1999.

## Menn
### 20 km





### 10 km





### 12,5 km jaktstart





### 4 x 7,5 km stafett





## Kvinner
### 15 km





### 10 km





### 12,5 km jaktstart





### 3 x 7,5 km stafett





## Kjelder
**Sportsboken 1999*. Chr. Schibsteds Forlag. 1999.
Ambassadesekretær

**Ambassadesekretær** er ei stillingsnemning for ein utsend medarbeidar (diplomat) under ambassadørnivå ved ein ambassade. Tittelen 1. ambassadesekretær blir nytta om ein noko meir erfaren medarbeidar. Ein ambassadesekretær kan fungera som chargé d'affaires når ambassadøren ikkje er til stades.

Stillinga finst også ved større konsulat som er bemanna med profesjonelle tilsette i utanrikstenesta (i motsetnad til honorære konsular), gjerne kalla konsulatsekretær. Ein konsulatsekretær er gjerne nestleiar ved konsulatet, og kan fungera som stadfortredar for konsulen.

## Kjelder

**Denne artikkelen bygger på «[[:nb:Ambassadesekretær|Ambassadesekretær]]» frå ,  den 14. november 2017.*  
 
## Bakgrunnsstoff
* Utdanning.no sin yrkesbeskrivelse av diplomat
Eliseus Müller

**Eliseus Müller** () var ein norsk gardbrukar og politikar for Bondepartiet frå Verdal. Han var ordførar i Verdal 1929-34 og stortingsrepresentant 1932-45 frå Nord-Trøndelag. Peder Rygh var bestefar hans.

Müller tok examen artium ved Trondhjems katedralskole i 1896 og gjekk vinterlandbruksskule i Trondheim 1897–98. I 1902 tok han over farsgarden, storgarden Vist på Stiklestad i Verdal. Han hadde ein framståande posisjon i heradet og var styreformann i Verdal Sparebank frå 1922, ordførar i Verdal herad 1929-34.

Stortingsperioden 1931-33 var Müller fyrste varamann frå Nord-Trøndelag. Då Ivar Kirkeby-Garstad i 1932–33 var statsråd i Hundseid-regjeringa møtte Müller fast på Stortinget. Dei neste to tingbolkane, 1934-36 og 1937-1945, hadde han fast plass på Tinget. I 1932-33 var han medlem i Sjøfarts- og fiskerikomiteen, 1934-36 sekretær i Helsekomiteen og 1937-45 medlem i same komiteen. Frå 1945 var han medlem av Noregs Bank sin representantskap.

Müller gav i 1965 ut skriftet *Minner omkring familien Rygh på Haug i Verdal*.

## Kjelder
*
Georg Martin Hjorth

**Georg Martin Hjorth** () var ein norsk embetsmann som representerte Søndre Bergenhus amt på Stortinget i 1839.

Hjorth var son til ein gardbrukar på Ogna i Rogaland. Sjølv tok han norsk juridisk eksamen i 1826, etter å ha arbeidd 1819-24 på sorenskrivarkontoret for Jæren og Dalane og som sorenskrivarfullmektig i Mandal. Frå 1826 var han fullmektig hos sorenskrivaren i Søndre Jarlsberg, der etter frå 1831 underrettsprokurator i Søndre Bergenhus. Tida 1833-36 var han òg forvaltar av godset Rosendal, fut på godset frå 1844. Sidan var han frå 1850 sorenskrivar i Ytre Sogn, frå 1864 notarius publicus i Bergen og til sist by- og rådstuskrivar i Kristiansand frå 1866.

Hjorth vart vald til fyrste representant frå Søndre Bergenhus til Stortinget 1839, der han var sekretær i komiteen om militærutgiftene.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Distriktet Perg

**Distriktet Perg** er eit administrativt distrikt (Bezirk) i forbundslandet Oberösterreich i Austerrike. Distriktet dekker ei flatevidd på 613 km² og har om lag 68&nbsp;000 ibuarar (2017). Byen Perg er administrasjonssenter for distriktet.

## Kommuneskipnaden
Distriktet omfattar 26 kommunar, av dei to bykommunar og 18 såkalla 'Marktgemeinde'.

*Allerheiligen im Mühlkreis
*Arbing
*Bad Kreuzen
*Baumgartenberg
*Dimbach
*Grein
*Katsdorf
*Klam
*Langenstein
*Luftenberg an der Donau
*Mauthausen
*Mitterkirchen im Machland
*Münzbach
*Naarn im Machlande
*Pabneukirchen
*Perg
*Rechberg
*Ried in der Riedmark
*Saxen
*Schwertberg
*St. Georgen am Walde
*St. Georgen an der Gusen
*St. Nikola an der Donau
*St. Thomas am Blasenstein
*Waldhausen im Strudengau
*Windhaag bei Perg

## Kjelder

**Denne artikkelen bygger på «[[:de:Bezirk Perg|Bezirk Perg]]» frå ,  den 15. november 2017.*
Distriktet Ried

**Distriktet Ried** er eit administrativt distrikt (Bezirk) i forbundslandet Oberösterreich i Austerrike. Distriktet dekker ei flatevidd på 584 km² og har om lag 62&nbsp;000 ibuarar (2017). Byen Ried im Innkreis er administrasjonssenter for distriktet.

## Kommuneskipnaden
Distriktet omfattar 36 kommunar, av dei ein bykommune og åtte såkalla *Marktgemeide*.
*Andrichsfurt
*Antiesenhofen
*Aurolzmünster
*Eberschwang
*Eitzing
*Geiersberg
*Geinberg
*Gurten
*Hohenzell
*Kirchdorf am Inn
*Kirchheim im Innkreis
*Lambrechten
*Lohnsburg
*Mehrnbach
*Mettmach
*Mörschwang
*Mühlheim am Inn
*Neuhofen im Innkreis
*Obernberg am Inn
*Ort im Innkreis
*Pattigham
*Peterskirchen
*Pramet
*Reichersberg
*Ried im Innkreis
*Schildorn
*Senftenbach
*St. Georgen bei Obernberg am Inn
*St. Marienkirchen am Hausruck
*St. Martin im Innkreis
*Taiskirchen im Innkreis
*Tumeltsham
*Utzenaich
*Waldzell
*Weilbach
*Wippenham

## Kjelder

**Denne artikkelen bygger på «[[:de:Bezirk Ried im Innkreis|Bezirk Ried im Innkreis]]» frå ,  den 15. november 2017.*
Distriktet Rohrbach

**Distriktet Rohrbach** er eit administrativt distrikt (*Bezirk*) i forbundslandet Oberösterreich i Austerrike. Distriktet dekker ei flatevidd på 827 km² og har om lag 57&nbsp;000 ibuarar (2017). Byen Rohrbach er administrasjonssenter for distriktet.

## Kommuneskipnaden
Distriktet omfattar 40 kommunar, av dei ein bykommune og 15 såkalla *Marktgemeide*.

*Afiesl
*Ahorn
*Aigen-Schlägl
*Altenfelden
*Arnreit
*Atzesberg
*Auberg
*Haslach an der Mühl
*Helfenberg
*Hofkirchen im Mühlkreis
*Hörbich
*Julbach
*Kirchberg ob der Donau
*Klaffer am Hochficht
*Kleinzell im Mühlkreis
*Kollerschlag
*Lembach im Mühlkreis
*Lichtenau im Mühlkreis
*Nebelberg
*Neufelden
*Neustift im Mühlkreis
*Niederkappel
*Niederwaldkirchen
*Oberkappel
*Oepping
*Peilstein im Mühlviertel
*Pfarrkirchen im Mühlkreis
*Putzleinsdorf
*Rohrbach-Berg
*Sankt Johann am Wimberg
*Sankt Martin im Mühlkreis
*Sankt Oswald bei Haslach
*Sankt Peter am Wimberg
*Sankt Stefan am Walde
*Sankt Ulrich im Mühlkreis
*Sankt Veit im Mühlkreis
*Sarleinsbach
*Schönegg
*Schwarzenberg am Böhmerwald
*Ulrichsberg

## Kjelder

**Denne artikkelen bygger på «[[:de:Bezirk Rohrbach|Bezirk Rohrbach]]» frå ,  den 15. november 2017.*
Distriktet Schärding

**Distriktet Schärding** er eit administrativt distrikt (*Bezirk*) i forbundslandet Oberösterreich i Austerrike. Distriktet dekker ei flatevidd på 618 km² og har om lag 57&nbsp;000 ibuarar (2017). Byen Schärding er administrasjonssenter for distriktet.

## Kommuneskipnaden
Distriktet omfattar 30 kommunar, av dei ein bykommune og ni såkalla *Marktgemeide*.

*Altschwendt
*Andorf
*Brunnenthal
*Diersbach
*Dorf an der Pram
*Eggerding
*Engelhartszell an der Donau
*Enzenkirchen
*Esternberg
*Freinberg
*Kopfing im Innkreis
*Mayrhof
*Münzkirchen
*Raab
*Rainbach im Innkreis
*Riedau
*Sankt Aegidi
*Sankt Florian am Inn
*Sankt Marienkirchen bei Schärding
*Sankt Roman
*Sankt Willibald
*Schardenberg
*Schärding
*Sigharting
*Suben
*Taufkirchen an der Pram
*Vichtenstein
*Waldkirchen am Wesen
*Wernstein am Inn
*Zell an der Pram

## Kjelder

**Denne artikkelen bygger på «[[:de:Bezirk Schärding|Bezirk Schärding]]» frå ,  den 15. november 2017.*
Steyr-Land

**Steyr-Land** er eit administrativt distrikt (*Bezirk*) i forbundslandet Oberösterreich i Austerrike. Distriktet dekker ei flatevidd på 973 km² og har om lag 60&nbsp;000 ibuarar (2017). Byen Steyr er administrasjonssenter for distriktet.

## Kommuneskipnaden

Distriktet omfattar 20 kommunar, av dei ein bykommune og seks såkalla *Marktgemeide*.

*Adlwang
*Aschach an der Steyr
*Bad Hall
*Dietach
*Gaflenz
*Garsten
*Großraming
*Laussa
*Losenstein
*Maria Neustift
*Pfarrkirchen bei Bad Hall
*Reichraming
*Rohr im Kremstal
*Schiedlberg
*Sierning
*St. Ulrich bei Steyr
*Ternberg
*Waldneukirchen
*Weyer
*Wolfern

## Kjelder

**Denne artikkelen bygger på «[[:de:Bezirk Steyr-Land|Bezirk Steyr-Land]]» frå ,  den 14. november 2017.*
Urfahr-Umgebung

**Urfahr-Umgebung** er eit administrativt distrikt (*Bezirk*) i forbundslandet Oberösterreich i Austerrike. Distriktet dekker ei flatevidd på 650 km² og har om lag 84&nbsp;000 ibuarar (2017). Byen Linz er administrasjonssenter for distriktet.

## Kommuneskipnaden

Distriktet omfattar 27 kommunar, av dei tre bykommunar og 12 såkalla *Marktgemeinde*.

*Alberndorf in der Riedmark
*Altenberg bei Linz
*Bad Leonfelden
*Eidenberg
*Engerwitzdorf
*Feldkirchen an der Donau
*Gallneukirchen
*Goldwörth
*Gramastetten
*Haibach im Mühlkreis
*Hellmonsödt
*Herzogsdorf
*Kirchschlag bei Linz
*Lichtenberg
*Oberneukirchen
*Ottenschlag im Mühlkreis
*Ottensheim
*Puchenau
*Reichenau im Mühlkreis
*Reichenthal
*Sankt Gotthard im Mühlkreis
*Schenkenfelden
*Sonnberg im Mühlkreis
*Steyregg
*Vorderweißenbach
*Walding
*Zwettl an der Rodl

## Kjelder

**Denne artikkelen bygger på «[[:de:Bezirk Urfahr-Umgebung|Bezirk Urfahr-Umgebung]]» frå ,  den 15. november 2017.*
Distriktet Vöcklabruck

**Distriktet Vöcklabruck** er eit administrativt distrikt (Bezirk) i forbundslandet Oberösterreich i Austerrike. Distriktet dekker ei flatevidd på 1085 km² og har 135&nbsp;000 ibuarar (2017). Byen Vöcklabruck er administrasjonssenter for distriktet.

## Kommuneskipnaden
Distriktet omfattar 52 kommunar, av dei tre bykommunar og 13 såkalla 'Marktgemeide'.

 
*Ampflwang im Hausruckwald
*Attersee
*Attnang-Puchheim
*Atzbach
*Aurach am Hongar
*Berg im Attergau
*Desselbrunn
*Fornach
*Frankenburg am Hausruck
*Frankenmarkt
*Gampern
*Innerschwand
*Lenzing
*Manning
*Mondsee
*Neukirchen an der Vöckla
*Niederthalheim
*Nußdorf am Attersee
*Oberhofen am Irrsee
*Oberndorf bei Schwanenstadt
*Oberwang
*Ottnang am Hausruck
*Pfaffing
*Pilsbach
*Pitzenberg
*Pöndorf
*Puchkirchen am Trattberg
*Pühret
*Redleiten
*Redlham
*Regau
*Rüstorf
*Rutzenham
*Schlatt
*Schörfling am Attersee
*Schwanenstadt
*Seewalchen am Attersee
*St. Georgen im Attergau
*St. Lorenz
*Steinbach am Attersee
*Straß im Attergau
*Tiefgraben
*Timelkam
*Ungenach
*Unterach am Attersee
*Vöcklabruck
*Vöcklamarkt
*Weißenkirchen im Attergau
*Weyregg am Attersee
*Wolfsegg am Hausruck
*Zell am Moos
*Zell am Pettenfirst

## Kjelder

**Denne artikkelen bygger på «[[:de:Bezirk Vöcklabruck|Bezirk Vöcklabruck]]» frå ,  den 15. november 2017.*
Wels-Land

**Wels-Land** er eit administrativt distrikt (Bezirk) i forbundslandet Oberösterreich i Austerrike. Distriktet dekker ei flatevidd på 458 km² og har om lag 71&nbsp;000 ibuarar (2017). Byen Wels er administrasjonssenter for distriktet.

## Kommuneskipnaden
Distriktet omfattar 24 kommunar, av dei ein bykommune og 10 såkalla 'Marktgemeide'.

*Aichkirchen
*Bachmanning
*Bad Wimsbach-Neydharting
*Buchkirchen
*Eberstalzell
*Edt bei Lambach
*Fischlham
*Gunskirchen
*Holzhausen
*Krenglbach
*Lambach
*Marchtrenk
*Neukirchen bei Lambach
*Offenhausen
*Pennewang
*Pichl bei Wels
*Sattledt
*Schleißheim
*Sipbachzell
*Stadl-Paura
*Steinerkirchen an der Traun
*Steinhaus
*Thalheim bei Wels
*Weißkirchen an der Traun

## Kjelder

**Denne artikkelen bygger på «[[:de:Bezirk Wels-Land|Bezirk Wels-Land]]» frå ,  den 15. november 2017.*
Nada Será Como Antes

***Nada Será Como Antes*** er ein brasiliansk. Serien vart produsert av fjernsynsnettverket Rede Globo, og kvar episode varer i om lag 50 minutt. Første sending fann stad 2016.

## Bakgrunnsstoff
* Offisiell side (Portugisisk)
La Brabançonne

**La Brabançonne**  (fransk for «Songen om Brabant») er namnet på nasjonalsongen i Belgia. Då Belgia er trespråkleg, ligg teksten føre i tre offisielle versjonar, på fransk, på nederlandsk (*De Brabançonne*) og på tysk (*Das Lied von Brabant*), der den nederlandske og tyske versjonen er gjendiktingar av den franske teksten, skriven i 1860 av Charles Rogier (1800-1885). Han var ein belgiske politikar, fødd i den franske byen Saint-Quentin av belgiske foreldre, og ein av leiarane under den belgiske revolusjonen (oppreisten) i 1830, som tok til i Bruxelles (Brussel) og endte i at Belgia vart ein eigen stat uavhengig av det sameinte nederlandske kongedømet. Berre eit av versa i songen han skreiv er den offisielle nasjonalsongen.

Den belgiske operasongaren og musikaren François Van Campenhout (1779-1848) har stått for melodien. Ein opphavleg tekst, som gjekk ut or bruk etter at Charles Rogier kom med sin versjon, var skriven av den franske skodespelaren Hypolite Louis Alexandre Dechet (1801-1830), som gjekk under namnet Jenneval, og vart drepen under kampar i nærleiken av Lierre under den belgiske revolusjonen i 1830. Songen hans, som fyrst hadde tittelen *la Bruxelloise*, seinare *la Brabançonne*, skal ifølgje mytane ha vorte skrive under eit møte på kafeen L'Aigle d'Or («Gullørna») og sungen for fyrste gong i september 1830.

## Den franske originalen av verset som er belgisk nasjonalsong
Verset vert innleia av ei patriotisk hylling av landet som den kjære, vakre, ærerike, uovervinnelege og udelelege mora for folket, verd å gje sitt blod for, og vert avslutta med at det udødelege mottoet for landet skal vere «le Roi, la Loi, la Liberté !», som tydar «kongen, lova og fridomen». Dette mottoet synar til at landet skal vere eit konstitusjonelt monarki, såleis at makta til kongen skal vere avgrensa til det som lova fastsett i samsvar med den fridomen folket skal ha. Versjonane på nederlandsk og tysk går i same sporet, men med dei ulikskapane som tvinger seg fram når vers med rim og rytme på eit anna språk skal kunne syngjast til den same melodien.

Noble Belgique, ô mère chérie,
A toi nos coeurs, à toi nos bras,
A toi notre sang, ô Patrie !
Nous le jurons tous, tu vivras !
Tu vivras toujours grande et belle
Et ton invincible unité
Aura pour devise immortelle :
le Roi, la Loi, la Liberté !
le Roi, la Loi, la Liberté !
le Roi, la Loi, la Liberté !
Nils Andersen

**Nils Andersen** () var ein norsk embetsmann frå Gjerpen i Telemark som var stortingsmann i 1827 og -28 for Romsdals amt.

Anders var skulelærar i elleve år. I 1811 tok han dansk juridisk eksamen og deretter eksamen i landmåling. Han var i eit par år forvaltar av Selsø stamhus ved København, før han var kopist ved rentekammeret sitt matrikulerkingskontor. I 1815 flytta han tilbake til Noreg og fekk arbeid som fullmektig i 5. departement. Frå 1820 var han sjef for revisjonskontoret for toll- og konsumpsjonsrekneskapa, til han 1824-25 var byråasjef i det nyopretta Revisjonsdepartementet. Til sist fut 1825-37 i Nordmøre.

Andersen representere Romsdals amt på Stortinget 1827 og omframtstortinget 1828. I 1827 var han visesekretær i Odelstinget og medlem i Komiteen for jordbruk og fedrift.

Han døydde i Kristiansund, 60 år gammal.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Gunnar Birkeland

**Gunnar Jakobsson Birkeland** () var ein norsk skipper og bestillingsmann frå Sokndal i Rogaland, stortingsmann 1836-37 for Stavanger amt.

Birkeland var son til ein gardbrukar i Sokndal. Han tok styrmannseksamen i 1817 i Kristiansand og var skipper til 1855, unnatake nokre år på 1840-talet då han dreiv høkerhandel i Egersund. Frå 1856 til han døydde var han losoldermann, hamnefut og innrulleringsbetjent i Egersund.

I  1839 var Birkeland ein av stiftarane av Egersund sparebank og sat i bankstyret i mange år. Han var elles ordførar i Egersund i mange år og forlikskommissær. I ti år var han også kemner. Han var 4. representant frå Stavanger amt på stortinget 1836 og omframtstortinget 1836-37, medlem i Tollkomiteen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Wawiriya Burton

**Wawiriya Burton** er ein australsk aboriginarkunstnar fødd på 1920-talet. Ho er kjend for akrylmåleri som representerer heilage forteljingar frå Draumetida.

## Bakgrunn
Wawiriya høyrer til  pitjantjatjarafolka frå sentrale Australia. Ho blei fødd i eit outbackområde nær Sør-Australia på 1920-talet. Ho voks opp i ein tradisjonell, nomadisk livsstil. Familien hennar heldt til i faren sitt heimeområde rundt noverande Pipalyatjara.
Burton blei ein tradisjonell lækjar (*ngangkaṟi*), og fekk gjennom dette meir kunnskap om heilage tradisjonar enn mange andre i samfunnet sitt.

## Virke
Wawiriya Burton slo seg ned i Amaṯa, der ho byrja å arbeida ved Tjala Arts centre i 2008. Tjala (opphavleg Minymaku Arts) var blitt skipa av lokale kvinner i 1999. Ho byrja med å skjera ut tre og laga korger av *[[Triodia]]*-gras, men lærte etterkvart å måla av andre kvinner ved kunstsenteret.

Som andre aboriginarkunstnarar inneheld verka til Burton krypterte representasjonar som berre dei som er initierte i den tradisjonelle kunnskapen kan forstå fullstendig.

Verka hennar er blitt stilte ut i Sydney, Canberra, Melbourne, Adelaide, Perth og Alice Springs. National Gallery of Victoria, Art Gallery of New South Wales, og Art Gallery of South Australia har verk av Burton.

## Prisar og utmerkingar

*2010: Finalist i Telstra Prize
*2017: Finalist i NATSIAA, MAGNT, Darwin, NT
*2017: Finalist i Wynne Prize

## Merknadar

## Kjelder


**Denne artikkelen bygger på «[[:en:Wawiriya Burton|Wawiriya Burton]]» frå ,  den 15. november 2017.*  
 
## Bakgrunnsstoff
*Tjala Arts Centre
Mons Askevold

**Mons Andersson Askevold** () var ein norsk lærar og kyrkjesongar frå Hyllestad i Sogn som var stortingsmann for Nordre Bergenhus amt i 1854. Han var far til Anders Askevold.

Askevold var son til ein gardbrukar på Sørbø i Hyllestad. Sjølv tok han det som vart kalla «prosteeksamen» og vart så sett til å vere omgangsskulelærar i Hyllestad. Sidan fekk han stillinga som kyrkjesongar i Askvoll og attåt lærar. I tillegg var han saman med presten om å utdanna unge karar til lærarar i den lokale skulen.

Askevold var forlikskommissær 1839-41 og 1843-74. I 1854 representerte han Nordre Bergenhus på Stortinget, der han var medlem i Kyrkjekomiteen. Frå 1858 til -62 var han ordførar i Askvoll og var elles kommunen sin rekneskapsførar i fleire år.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Kristian Edland

**Kristian Davidsson Edland** () var ein norsk gardbrukar og politikar frå Mosterøy i Rogaland. Han var ordførar i Mosterøy 1925-31 og stortingsmann 1934-45 for Venstre.

Edland var son til ein gardbrukar. Han var 1890/91 elev på amtsskulen i Ryfylke. Sidan arbeidde han på gard til han sjølv vart gardbrukar. Attåt var han aktiv ferdatalar for misjons- og fråhaldssaka. Han var såleis styremedlem i Ryfylke og Jærens Fellesforening av Indremisjonen, og dessutan formann i Stavanger og Ryfylke fylkesstyre av Det Norske Totalavholdsselskap.

Edland var medlem i heradsstyret for Mosterøy frå 1919 til 1931, varaordførar 1919-22 og ordførar 1925-31. Elles var han i si tid formann i skulestyret og 1929-34 i forliksrådet. Hausten 1933 stod han på andreplassen på Venstre si stortingsvalliste og lukkast få det siste Rogalands-mandatet. Tingbolken 1934-36 var han medlem i Kommunalkomiteen, etter attval sat han 1937-45 i Administrasjonskomiteen.

## Kjelder
*
Jenneval

**Hypolite Louis Alexandre Dechet**, som er kjend under namnet **Jenneval** (), var ein fransk skodespelar og poet, fødd i Lyon. Han skreiv den fyrste versjonen av teksten til songen «La Brabançonne», som var nasjonalsongen i Belgia fram til ein annan, revidert versjon vart vald i 1860.

Jenneval har vore skodespelar på scener i Ajaccio og Marseille, og vart i 1826 engasjert av Théâtre de l'Odéon i Paris. I 1828 fekk han engasjement på la Comédie-Française i Paris, der han spela i tragedien *Mérope* av Voltaire og komedien *L'Étourdi ou les Contretemps* av Molière. Han drog til Brussel sommaren 1830 og vart der skodespelar på Théâtre de la Monnaie.

I Brussel vart han òg medlem av la Garde Urbaine, ei gruppe som skulle halde orden under den belgiske oppreisten i 1930, den belgiske revolusjonen, som endte i lausrivinga av Belgia frå det nederlandske sameinte kongedømet og skipinga av den sjølvstendige belgiske staten. Han døydde av ei nederlandsk geværkule gjennom hovudet då han i armekorpset til Charles Niellon var med på å forsvare den belgiske byen Lier/Lierre. Eit monument til minne om han vart reist i 1897 på nordsida av *la place des Martyrs* («Martyrplassen») i Brussel med teksten: *«À Jenneval, poète de la Brabançonne, mort pour l’indépendance nationale. Hommage de la Ville de Bruxelles, 23 september 1897»* («Til Jenneval, diktaren av la Brabançonne, død for den nasjonale sjølvstenda. Hyllest frå byen Brussel 23. september 1897»).

## Kjelder
Lier i Belgia

**Lier** (som på fransk heiter *Lierre*) er ein kommune og by i den belgiske provinsen Antwerpen i delstaten Flandern.

Byen er kjend for ølet sitt, dei to merka Caves og Sint Gummarus. Sint Gummarus, som tydar Den heilage Gummarus (Sankt Gummarus), er vernehelgenen for byen. Byen er òg kjend for fotballklubben sin, Koninklijke Lierse Sportkring, avstytta til Lierse S.K. Her har fleire fotballspelarar frå Norden har gjort seg gjeldande, mellom andre Kjetil Rekdal og Jostein Flo.

Den siste katolske erkebiskopen i Noreg, Olav Engelbrektsson, døydde i Lier 7. februar 1538, etter å ha flykta frå Nidaros som fylgje av reformasjonen.

## Galleri

Fil:Lier, Gummaruskerk foto1 2009-08-30 13.48.JPG|Gummaruskerk (Gummarus-kyrkja)
Fil:Sanctus Gummarus Lyrmensis 02.JPG|Prosesjon for Den heilage Gummarus
Fil:Lier, monumentale panden4 tussen Gumuruskerk en stadhuis 2009-08-30 14.02.JPG|Verneverdige bygningar
Fil:Lier Zimmertoren.JPG|Zimmer-tårnet
Thomas Henrik Hammer

**Thomas Henrik Hammer** () var ein norsk embetsmann frå Toten. Han var stortingsmann frå Stavanger amt 1859-61.

Hammer var son av Abraham Falck Hammer (1781–1837), landhandlar på Rogneby i Østre Toten. Sjølv studerte han jus og vart cand.jur. i 1839. Der etter var han sorenskrivarfullmektig i Jæren og Dalane til han i 1860 vart sorenskrivar i Indre Sogn. Sidan hadde han tilsvarande embete i Dalane frå 1869, og var dessutan magistrat og politimeister i Egersund.

I 1850-åra var Hammer medlem av bystyret i Egersund. Stortinget 1859-60 representerte han Stavanger amt, medan han på Stortinget 1865-66 var fyrste varamann frå Nordre Bergenhus amt. 1859-60 var han  sekretær i Justiskomité nr. 1.

Hammer døydde i Egersund i sitt 85. år. Han var tildelt St. Olavs orden.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Comédie-Française

**Comédie-Française** eller *Théâtre Français* er nasjonalteateret i Frankrike, skipa i 1680 etter initiativ av kong Louis (Ludvig) XIV. Teateret har tre spelestader, som alle ligg i Paris. Dei tre er hovudscena *Salle Richelieu* i gata rue de Richelieu i nærleiken av Palais Royal, der teateret har hatt tilhald sidan 1799, *[[Théâtre du Vieux-Colombier]]* og *Studio-Théâtre*.

Den forfattaren som framfor alt vert assosiert med Comédie-Française er Molière, som døydde sju år før la Comédie-Française opna. Frå tid til anna vert teateret kalla *la Maison de Molière* («Molières hus»), som i og for seg er misvisande, ettersom repertoaret femnar om både klassiske og moderne stykke av ulike forfattarar.

## Bakgrunnsstoff

*
Dobbeltagent

Ein **dobbeltagent** er ein person som til dømes arbeider for to etterretningstenester på same tid.
Det kan vere tale om to ulike formar:
* Ein agent som arbeider for to etterretningstenester, der ingen av dei to organisasjonane veit at agenten arbeider for den andre.
* Ein agent som arbeider for ei etterretningsteneste og blir verva av ei anna, eller ein agent som arbeider for ei etterretningsteneste og greier å infiltrere ei anna etterretningsteneste.

## Døme frå den kalde krigen
Eit døme på ein dobbeltagent frå den kalde krigen er den russiske KGB-offiseren Oleg Gordijevskij. 
Han hadde arbeidd ved KGB si avdeling i Kjøpenhamn i 1966 og i møtet med Danmark byrja han å mistru sovjetstyret.  
I november 1973 freista vestlege etterretningstenester å gjera Gordijevskij til dobbeltagent, og den 19. januar 1975 lukkast dei.
Han arbeidde som dobbeltagent fram til 1985, då han rømde til USA.
Avsløringa av Gordijevskij som dobbeltagent skuldast delvis ein annan dobbeltagent, Aldrich Ames.

Amerikanaren Aldrich Ames arbeidde for CIA, og vart verva som dobbeltagent av KGB for pengar.
Ein annan amerikansk KGB-dobbeltagent var Robert Hanssen, som arbeidde for FBI.
Både Ames og Hanssen hadde føringsoffiseren Viktor Sjerasjin.
I Noreg er det òg døme på avhopparar frå KGB, med dobbeltagenten Mikhail Butkov, som verva seg for KGB i 1984, vart dobbeltagent i 1989 og hoppa av 22. mai 1991.

## Referansar


**Denne artikkelen bygger på «[[:da:Dobbeltagent|Dobbeltagent]]» frå ,  den 15. november 2017.*
Théâtre de l'Odéon

**Théâtre national de l'Odéon**, som frå mars 1990 har hatt namnet **Odéon–Théâtre de l'Europe**, er eit offentleg teater i Paris i Frankrike. Teateret ligg på place de l'Odéon i 6. arrondissement, og vart skipa i 1782. I perioden frå 1782 til 1793 nytta skodespelartruppen frå teateret Comédie-Française (kalla *les Comédiens-Français*) mellombels théâtre de l'Odéon (salle Luxembourg) som si hovudscene. 

Frå september 1971 har L'Odéon vore eit av seks teater i Frankrike som har status som nasjonalteater.

Teateret har vore utsett for fleire brannar. Den noverande teaterbygningen opna i 1819, og har frå 1947 vore verna som *monument historique*. Sal og scene er utforma «à l'italienne» (på italiensk vis), som vil seie at scena har form som ei kube og salen som ein halvsirkel. Eksteriøret er utforma i neoklassisistisk stil. Teateret har 800 plassar.

I tidas løp har teateret hatt mange ulike namn eller nemningar: Théâtre-Français du faubourg Saint-Germain (1782–1789), Théâtre de la Nation (1789–1793), Théâtre de l'Égalité (1794–1796), Théâtre de l'Impératrice et Reine (1808–1818), Second Théâtre-Français (1819–1990). 

## Bakgrunnsstoff

*
Théâtre du Vieux-Colombier

**Théâtre du Vieux-Colombier** er eit teater i nr. 21 i gata rue du Vieux-Colombier i 6. arrondissement i Paris i Frankrike. Det vert nytta som ein av spelestadene for teateret la Comédie-Française.

## Soga
Teateret vart skipa i oktober 1913 av den framståande kulturpersonen og teatermannen Jacques Copeau (1979–1949) i lokala etter *Athénée-Saint-Germain*. Han namngav teateret etter namnet på gata for at publikum lettare skulle finne fram til det. Som modell for emblemet åt teateret nytta han eit motiv med to duer på ei golvhelle frå kyrkja  San Miniato i Firenze (gatenamnet  *rue du Vieux-Colombier* tydar «gata med det gamle dueslaget», ein bygning for tamme duer).

I 1924 overtok teater- og filmregissøren Jean Tedesco leiinga av teateret, og frå 1935 til 1943 teater- og fimregissøren René Rocher. Under den andre verdskrigen kjøpte advokaten og forretningsmannen Paul Annet Badel (1900–1985) teateret og opna i 1949 jazzklubben *Le Vieux Colombier* der mellom andre namngjetne jazzfolk som Sidney Bechet, Claude Luter, André Réwéliotty og Moustache (François-Alexandre Galepides) har vore i aksjon. Frå 1960 til 1970 var teateret leia av Bernard Jenny, som var den fyrste til å iscenesetje Paul Claudels triologi *L'otage*, *Le pain dur* og *Le père humilié*. Etter ei stutt tid med Marthe Mercadier som leiar frå desember 1970 til oktober 1971, så det i 1975 ut til å vere kome til slutten for teateret. Men takka vere reaksjonar frå skodespelarane vart teateret berga. Frå 4. januar 1978 har teateret vore verna som *monuments historiques*, det vart kjøpt av den franske staten i 1986, og før la Comédie-Française overtok, har det i 1987-1988 vore nytta som atelier for den franske kunstmålaren Didier Paquignon.

## Litteratur
* Marie-Françoise Christout, Noëlle Guibert, Danièle Pauly, *Théâtre du Vieux Colombier, 1913-1993*, éditions Norma, Paris 1993. ISBN 9782909283074

## Bakgrunnsstoff

*
Potentiana

**Potentia**, **Pudentiana, Potenciana**  eller **Potentiana** er ein helgen i den katolske kyrkja. Det finst ikkje historiske kjelder til livet hennar, men ho skal ha vore ein kristen martyr som levde i Roma på første halvdel av 100-talet, samtidig som dei kristne apostlane var verksame.

Ho hadde tidlegare ein festdag den 19. mai.
I det gamle nordiske bondesamfunnet skal namnet hennar ha vore nytta som ein hugseregel for at potetene skulle vera i jorda ved denne datoen (minneregel POTentia – POTet).

## Soge

Potentiana skal ha vore dotter av heilage Pudens, eit namn som er nemnd i Paulus’ andre brev til Timoteus i Nytestamentet.

Potentiana og heilage Praxedis skal ha vore systrer, og dei to er ofte nemnd eller avbilda saman. Ho skal også ha vore syster av Novatus og Timotheus. Ei seinare soge omtalar heilage Claudia som mor til alle desse, som skal ha fått opplæring i kristendommen av apostlane Peter og Paulus.

Potentiana skal ha gjeve rikdommen sin til dei fattige og hjelpt til ved gravleggingane til kristne martyrar. Ho og Praxedis skal ha tørka blodet etter dei kristne martyrane. Ho skal ha døydd berre seksten år gammal. Ulike soger knyter levetida hennar til å ha vore under kristenforfølgingane til keisar Nero, medan andre plasserer henne under dei til Marcus Aurelius (161-180).

## Status

Kyrkja *titulus Pudentis*, det vil seia 'grunnlagd av Pudens', skal ha vore heimen til Pudens som seinare blei vigd til den første kyrkja i Roma av heilage Peter.
Den latinske nemninga for kyrkja, *ecclesia Pudentiana*, kan ha gjeve opphav til helgennamnet Pudentiana gjennom ei misforståing. 
Kyrkja heiter i dag Santa Pudenziana, og er rekna som den eldste kyrkja i Roma.

Pudentiana er først nemnd i itinerarium frå 600-talet som tek for seg gravene til kristne martyrar i Roma. Her står det at Potentia og Praxedis skal vera gravlagde i Priscilla-katakombene. Seinare er ho nemnd i Reichenau-manuskriptet av martyrologiet til heilage Hieronymus med minnedagen 19. mai.

Den spanske conquistadoren og grunnleggjaren av Manila, Miguel López de Legazpi, fekk kontroll over Filippinane den 19. mai 1571. Sidan dette var minnedagen til Pudentiana (*Potenciana* på spansk), erklærte han henne vernehelgen for området. Etter førespurnad frå biskopane på Filippinane blei ho erklært under-vernehelgen for Filippinane saman med Rosa av Lima i det apostoliske brevet *Impositi Nobis* av  pave Pius XII den 12. september 1942, med jomfru Maria som hovudvernehelgen.

Helgeneksperten pave Benedikt XIV (1740-58) gjekk gjennom det romerske breviaret og rekna soga om Potentiana og Praxedis som lite truverdige. Potentiana blei teken ut av den romerske universalkalenderen i 1969, og minnedagen blir no berre markert i Santa Pudenziana.

## Kjelder

*  
* 

**Denne artikkelen bygger på «[[:sv:Potentia|Potentia]]» frå  og «[[:en:Pudentiana|Pudentiana]]» frå ,  den 16. november 2017.*
Lubjanka

**Lubjanka** (russisk skrift Лубянка) er det uoffisielle namnet på ei bygning ved Lubjankaplassen i Moskva, der dei sovjetiske løynlege tenestene, som er best kjent under namna NKVD og KGB, hadde hovudkvarter frå 1920 til 1991. Bygningen omfatta vidare KGB sitt sentrale fengsel og arkiv. Etter at Sovjetunionen braut saman har den russiske tryggingstenesta FSB hatt hovudkvarter i Lubjanka.

## Fengsel
Lubjanka omfatta eit stort fengsel. I kjellarromma der vart fleire hundre tusen menneske forhøyrde og torturerte, særleg frå 1920 og i åra med dei store utreinskingane. Det var vanleg å hindra fangane å sove over svært lang tid. Under forhøyra vart dei regelmessig mishandla og terrorisert. Mange fangar tok sjølvmord eller vart skotne i denne kjellaren etter «rettssaker» utan forsvarar.

## Etter KGB
Etter at KGB vart oppløyst, vart bygninga brukt som hovudkvarter for Den russiske grensevakta. Noko av fengselet vert no (2017) brukt av ei av avdelingane til FSB. Resten er KGB-museum (russisk Историко-демонстрационный зал ФСБ России) og ope for turistar og andre interesserte. I 1990 vart den sokalla Solovetskijsteinen reist tvers over Lubjankaplassen frå bygninga for å minnast ofra for den politiske undertrykkinga i Sovjet-tida.

## Referansar


**Denne artikkelen bygger på «[[:nb:Lubjanka|Lubjanka]]» frå  og «[[:en:Lubyanka Building|Lubyanka Building]]» frå ,  den 15. november 2017.*
Otto Martin Dahl

**Otto Martin Dahl** () var ein norsk embetsmann fødd i Solum som var stortingsmann 1868-69 frå Søndre Bergenhus amt.

Far til Dahl var byfut i Drammen. Sjølv gjekk han den lærde skulen i Christiania før han studerte og vart cand.jur. i 1843. Frå 1846 var han tilsett i Justisdepartementet, fyrst som kopist, frå 1851 som byråsjef og 1854 som ekspedisjonssjef. I 1860 fekk han sorenskrivar-jobben i Sunnhordland, budde og arbeidde på Kårvik på Stord til han døydde, 61 år gammal.

Dahl var med på fleire valting i Søndre Bergenhus i 1860-åra. Han representerte valkrinsen på Stortinget 1868-69, der han var medlem i Justiskomité nr. 1.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Augustinius Lossius

**Augustinius Meldal Lossius** () var ein norsk proprietær frå Hemne i dagens Sør-Trøndelag. Han var stortingsmann i 1818.

Lossius var son til ein proprietær. Han vart cand.jur. i København i 1813, der han 1810-14 var fullmektig i generalpostdirektoriatet og krigsassessor. Sidan flytta han heim til Noreg og vart i 1817 konstituert sorenskrivar i Nordmøre. I 1818 representerte han Romsdals amt på Stortinget der han var med i 10 komitear, mellom dei om turrfiskvraking, tukthus i Bodø, den lutherske kyrkja i London og om «overdaadighet». Han var òg med i Stortinget sitt sendelag til kryninga av Karl III. Johan i Stockholm.

Lossius vart tiltalt for å ha forandra ein attest vedlagd ein embetssøknad. Han vart frikjend av underretten, men dømd til bøter av overretten. I 1822 dømde Høgsteretten han til festningsarbeid, året etter omgjort til ein månads «simpel arrest». Sidan levde han som proprietær og landhandlar i Hemne.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
David Andreas Lervaag

**David Andreas Lervaag** () var ein norsk forfattar og avisredaktør. Han vart fødd på Atløy i Askvoll kommmune.

Lervaag skreiv og gav ut fleire kristelege bøker på eige forlag. Den første boka kom på prent i 1894, og hadde tittelen *Vidnesbyrd om Guds Ords kraft eller Erfaringer fra Sygeleiet : samt nogle aandelige Sange*.

På slutten av 1800-talet gav han ut misjonsbladet *Den syges Ven*. Namnet på tidsskriftet blei endra til *Det lille Trøsteblad*. Bladet blei etter at David Andreas Lervaag døydde gitt ut av enka Astrid Lervaag til 1922.

David Andreas Lervaag var redaktør i avisa Firda Folkeblad frå starten av i 1906 og til våren 1907. Avisa blei prenta i Askvoll.

Lervaag engasjerte seg i kristeleg misjonsarbeid.

David Andreas Lervaag var frå ung alder plaga av sjukdom som gjorde han sengeliggande. Han nytta sjukeleiet til å skrive. 
 
## Bibliografi
### Bøker
*  
*  
*  
* 
*  
*  
* 

## Kjelder
*
*
*
*
* 

## Bakgrunnsstoff
*Om David Andreas Lervaag i Lokalhistoriske artiklar Sogn og Fjordane
Arne Lekve

**Arne Brynjelsson Lekve** () var ein norsk skulelærar, gardbrukar og klokkar frå Ulvik som var stortingsmann i 1821.

Lekve var fødd på garden Lekve i Ulvik, der far hans var gardbrukar og klokkar. Frå 1793 var han omgangsskulelærar i heimbygda og tok i ung alder over farsgarden då far hans døydde. Fram til 1854 var han òg kyrkjesongar i tre kyrkjer i Ulvik prestegjeld.

Lekve var valmann til riksforsamlinga 1814 og fleire gongar seinare. I 1819 var han medlem av matrikkelkommisjonen og i 1821 representere han Søndre Bergenhus amt på Stortinget, så vel som på omframtstortinget 1822. Han var i 1821 medlem i tre komitear, av dei om odelslova og om skulestellet.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Christian Meidell

**Christian Garup Meidell** () var ein norsk hærmann frå Balestrand som var stortingsmann 1827-28 og fyrste ordføraren i heradet.

Meidell var son til ein militær-kaptein og gardbrukar på Flesje i Balestrand. Sjølv reiste han til København og utdanna  seg 1795-98 ved landkadettakademiet. Han steig i gradane frå fenrik i 1798, via sekondløytnant og premierløytnant til kaptein og kompanisjef i 1811. I 1818 tok han avskjed frå dansk hærteneste og busette seg garden Flesje. Frå 1823 var han kompanisjef i Bergenske brigade, 1839-54 oberstløytnant og korpssjef.

Meidell representerte Nordre Bergenhus amt på Stortinget 1827 og omframtstortinget 1828. I 1827 var han med i Militærkomiteen, i 1828 i Komiteen om vernepliktslova. Sidan var han både ordførar 1838-39 og forlikskommissær i Balestrand i mange år.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Christopher Collin

**Christopher Stenersen Collin** () var ein norsk hærmann som representerte Søndre Bergenhus amt på Stortinget i 1830.

Collin var fødd i Gran på Hadeland, voks opp der og i Ullensaker. Som far sin utdanna han seg i det i militære, utnemnd til offiser i 1811. Sidan var han frå 1815 premierløytnant i Trondhjemske infanteribrigade og 1818 i Bergenske brigade, forfremja til kaptein i 1837. Han var i fleire år forvaltar av godset Rosendal i Hardanger, der han døydde.

I 1830 var Collin stortingsmann for Søndre Bergenhus, sekretær både i Odelstinget og Justiskomiteen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Brevdue

**Brevduer** er tamme etterkommarar av klippedua, særleg avla fram for å finne vegen heim att etter å ha vore plassert ein anna stad. Dei kan fly inntil 1&nbsp;000 kilometer med ei gjennomsnittsfart på ein kilometer i minuttet. Men brevduer flyr ikkje om natta eller i dårlig vêr. Og dei flyr berre heim til reirplassen, ikkje til ein eller annan stad som dua får ordre om å fly til, slik det gjerne vert sagt i eventyr og forteljingar.

Dei buene som er bygd og innreia som hus for duene, vert kalla dueslag.

## Brevduer som kommunikasjonsmiddel
Dua kan gjerast til postbod ved å binde til beinet på ho ei melding skrive på eit lite og lett papirark eller anna lett materiale, gjerne lagt i ein lett kapsel. Dette har vore gjort både i orienten i gamal tid, hjå grekarane og romarane i klassisk tid, og i Europa frå 1500-talet til langt fram på 1800-talet. Då byen Paris i Frankrike var kringsett i åra 1870-1871, vart brevduer mykje nytta til å utveksle meldingar mellom byen og omlandet. Både under den fyrste og den andre verdskrigen vart brevduer nytta i spionasjeverksemda og for å sende meldingar i andre høve.

## Brevduesport
Kappflyging mellom dresserte duer, såkalla brevduesport, har framleis mange tilhengjarar både i Noreg og ikkje minst i andre land, og det vert drive avl på duer til slik bruk. Norges Brevdueforbund, som vart skipa i 1912 og har nitten regionale grupper, arrangerer kappflygingar i sommarsesongen frå mai til september-oktober.

## Kjelder
*snl.no:Brevdue (fri artikkel)

## Bakgrunnsstoff
*Norges Brevdueforbund
Hanne Hogness

**Hanne Hogness** () er ein norsk tidlegare handballspelar frå Trondheim. Kantspelaren vann OL-sølv både i 1988 og 1992, samt VM-bronse i 1986.

Hogness spelte handball både på Sverresborg Idrettsforening, Ås Idrettslag og Toten Håndballklubb. Ho fekk sin landslagsdebut i august 1986, men spelte einast opningskampen i VM 1986, meisterskapen då Noreg tok steget opp i verdseliten i handball med ein bronsemedalje. Frå 1988 var ho jamnt over den føretrekte spelaren på høgrekanten i det norske landslaget. Hausten 1988 bidrog ho mykje til norsk OL-sølv under sommarleikane i Seoul, ein prestasjon ho og landslaget gjentok då Sommar-OL 1992 fann stad i Barcelona. Hogness deltok i 186 landskampar og skåra 378 mål for Noreg, dei siste i 1994.

### Merittar
*VM 1986: Bronsemedalje etter 23–19 mot Aust-Tyskland
*OL 1988: Sølvmedalje etter 20–23 mot Sør-Korea
*VM 1990: Nr 6 med Noreg
*OL 1992: Sølvmedalje etter 21–28 mot Sør-Korea

## Kjelder
*handball.no